ג'ונגשאן

ג'וֹנְגְשָׁאן (בסינית: 中山; בפין-יין: Zhōngshān) היא נציבות עירונית במחוז גואנגדונג שבדרום הרפובליקה העממית של סין. על פי מפקד האוכלוסין משנת 2020, התגוררו בנציבות העירונית כ-4.4 מיליון תושבים.

היסטוריה
ב-1082, בתקופת שושלת סונג, נוסד באזור יישוב מבוצר בשם שיאנגשאן, וסימן את השימוש הרשמי הראשון בשם שבו הוא נודע לאורך רוב ההיסטוריה המודרנית שלו. חלק ניכר ממלחמת האופיום הראשונה התרחש בשיאנגשאן וסביבתה. ב-1839, הגיע  לשיאנגשאן והורה על גירושם של צ'ארלס אליוט וסוחרים בריטים אחרים מהאזור. חיילי שושלת צ'ינג התנגדו להתקפות הבריטיות על האזור ב-1840, אך בסופו של דבר הובסו.

שיאנגשאן הייתה אחת המחוזות הראשונים בסין ששוחררו כחלק ממהפכת שינהאי. לאחר מותו של סון יאט-סן ב-1925, החליט המפקד העליון של הכוחות המזוינים של הרפובליקה הסינית להנציח את סון על ידי שינוי שם מחוז הולדתו משיאנגשאן לג'ונגשאן.

יחידות לאומניות וקומוניסטיות פתחו במתקפות גרילה על כוחות הכיבוש היפנים ומשתפי הפעולה שלהם החל מ-1942. ב-15 באוגוסט 1945 הכריזו הכוחות היפניים על כניעה ללא תנאי, וג'ונגשאן שוחררה. במהלך מלחמת האזרחים הסינית, ג'ונגשאן הייתה זירת הקרבות ונכבשה במשך רוב המלחמה על ידי הלאומנים. ב-30 באוקטובר 1949, ניצח צבא השחרור העממי את הכוחות הלאומנים בג'ונגשאן, והמחוז עבר לשליטת הרפובליקה העממית של סין.

גאוגרפיה
הנציבות העירונית ג'ונגשאן משתרעת על פני 1,784 קמ"ר בדרום מחוז גואנגדונג וגובלת בבירת המחוז גואנגג'ואו מצפון-מזרח ובשלוש נציבויות עירוניות - פושאן מצפון-מערב,  ממערב וג'והאי מדרום. ג'ונגשאן ממוקמת מעט דרומית לחוג הסרטן, בצד המערבי של שפך נהר הפנינה, מול שנג'ן והונג קונג. הגאוגרפיה של העיר אופיינית לדרום סין; הרים וגבעות תלולים רבים עם מישורי סחף ביניהן עד לקו החוף. הנקודה הגבוהה ביותר בעיר היא בגובה 531 מטרים מעל פני הים.

אקלים
כמו כמעט בכל דרום סין, האקלים של ג'ונגשאן חם ולח רוב השנה, עם טמפרטורה ממוצעת של 22 מעלות צלזיוס ו-175 סנטימטרים של גשם מדי שנה. דרום סין חווה טייפונים וסופות רעמים תכופים למדי, ורוב הגשמים יורדים בין אפריל לספטמבר.

חלוקה מנהלית
הנציבות העירונית ג'ונגשאן, בשונה משאר הנציבויות העירוניות בסין, אינה מחולקת ליחידות מנהליות ברמת נפה, אבל היא מחולקת לעשרים וארבע יחידות מנהליות ברמת פלך - שבעה תתי-רבעים ושבעה עשר עיירות:
מפהשםבסיניתבפין-ייןאוכלוסייה (מפקד 2010)שטחצפיפותתת-הרובע שה-צ'י石岐街道Shíqí Jiēdào208,74422.759,175תת-הרובע דונגצ'ו'东区街道Dōngqū Jiēdào153,93072.582,121תת-הרובע ג'ונגשאנגגאנג中山港街道Zhōngshāngǎng Jiēdào227,53491.942,475תת-הרובע שיצ'ו'西区街道Xīqū Jiēdào97,67325.163,881תת-הרובע נאנצ'ו'南区街道Nánqū Jiēdào64,70248.511,334תת-הרובע ווגווישאן五桂山街道Wŭguìshān Jiēdào47,999101.3474.1העיירה שיאולאן小榄镇Xiăolăn Zhèn315,82074.674,230העיירה חואנגפו黄圃镇Huángpŭ Zhèn145,34086.261,685תת-הרובע מינג'ונג民众街道Mínzhòng Jiēdào108,906120.6903העיירה דונגפנג东凤镇Dōngfèng Zhèn123,64756.382,193העיירה דונגשנג东升镇Dōngshēng Zhèn117,97672.411,629העיירה גוג'ן古镇镇Gŭzhèn Zhèn147,77152.082,838העיירה שאשי沙溪镇Shāxī Zhèn119,51752.422,280העיירה טאנג'ואו坦洲镇Tănzhōu Zhèn219,876130.51,685העיירה גאנגקואו港口镇Găngkŏu Zhèn113,69171.681,586העיירה סאנג'יאו三角镇Sānjiăo Zhèn121,81270.521,727העיירה חנגלאן横栏镇Hénglán Zhèn101,41575.831,337העיירה נאנטואו南头镇Nántóu Zhèn130,37026.414,937העיירה פושה阜沙镇Fùshā Zhèn57,64435.301,633העיירה נאנלאנג南朗街道Nánlăng Jiēdào108,190178.8605.2העיירה סאנשיאנג三乡镇Sānxiāng Zhèn200,16593.452,142העיירה באנפו板芙镇Bănfú Zhèn82,47880.291,027העיירה דאצ'ונג大涌镇Dàchōng Zhèn74,51640.451,842העיירה שן-ואן神湾镇Shénwān Zhèn31,55960.70519.9

שפה
למרות שהקבוצה האתנית העיקרית בג'ונגשאן היא האן, אין שפה או ניב דומיננטיים, מה שהופך את ג'ונגשאן לאחת הערים המגוונות ביותר בסין מבחינה בלשנית. הניבים המדוברים בעיר נעים בין הניבים הנפוצים יותר כגון; יו'ה, האקה ומין ועד לניבים המקומיים יותר של שה-צ'י, שאטיין, לונגדו, נאנלאנג, סאנשיאנג, גוג'ן, סאנג'יאו וג'אנגג'יאביין, וכן וו-ייגווישאן, ניב ההאקה היחיד בעיר. השפה הנפוצה ביותר היא קנטונזית.

אנשים מפורסמים
 סון יאט-סן
 סו בינגטיאן

ערים תאומות
לג'ונגשאן 7 ערים תאומות:








קישורים חיצוניים




הערות שוליים

קטגוריה:הרפובליקה העממית של סין: נציבויות עירוניות
קטגוריה:גואנגדונג: ערים